stanford-oval/wikipedia huggingface dataset:
Finnur Ingólfsson

| Finnur Ingólfsson> Islannin teollisuus- ja kauppaministeri |
| --- | --- |
 23. huhtikuuta 1995 – 31. joulukuuta 1999  
Edeltäjä:  Sighvatur Björgvinsson
Seuraaja:  Valgerður Sverrisdóttir
Kansanedustaja
 1991–1999  
Ryhmä/puolue:  Edistyspuolue
Vaalipiiri:  Reykjavík
Henkilötiedot
Syntynyt: 8. elokuuta 1954 (ikä 70) Vík í Mýrdal
Kansalaisuus:  Islanti
Tiedot
Puolue:  Edistyspuolue
Finnur Ingólfsson (s. 8. elokuuta 1954) on islantilainen edistyspuolueen poliitikko, joka toimi vuosina 1995–1999 Islannin teollisuus- ja kauppaministerinä.
Finnur syntyi Vík í Mýrdalissa. Hän suoritti kauppatieteiden tutkinnon Islannin yliopistossa vuonna 1984. Vuosina 1981–1982 hän toimi Islannin yliopiston ylioppilaskunnan puheenjohtajana. Vuosina 1982–1986 hän toimi edistyspuolueen nuorisojärjestön puheenjohtajana. Vuosina 1983–1987 hän toimi kalatalousministerin avustajana ja vuosina 1987–1991 terveys- ja sosiaaliturvaministerin avustajana. Vuosina 1986–1994 hän toimi edistyspuolueen rahastonhoitajana. Vuonna 1991 hänet valittiin Alþingiin. Vuosina 1994–1995 hän toimi edistyspuolueen parlamenttiryhmän puheenjohtajana. Vuosina 1995–1999 hän toimi teollisuus- ja kauppaministerinä. Vuosina 1998–2001 hän toimi edistyspuolueen varapuheenjohtajana.
Euboia (alueyksikkö)

| Euboian alueyksikkö Περιφερειακή ενότητα Εύβοιας> Alueyksikkö |
| --- | --- |
 Sijainti
Valtio:  Kreikka
Hajautetun hallinnon alue:  Thessalia ja Keski-Kreikka
Alue:  Keski-Kreikka
Kuntia:  8
Perustettu:  1.1.2011
Hallinto:  
 – hallinnollinen keskus:  Chalkída
Pinta-ala:  4 167 km²
Väkiluku (2011):  210 815
 – väestötiheys:  50,59 as./km²
Lyhenteet:  
 – NUTS:  EL642
 
www.naevias.gr
Euboian alueyksikkö (kreik. Περιφερειακή ενότητα Εύβοιας, Perifereiakí enótita Évvias) on yksi Kreikan alueyksiköistä. Se sijaitsee Keski-Kreikan alueella ja sen hallinnollinen keskus on Chalkída. Alueyksikön pinta-ala on 4 167 neliökilometriä ja asukasluku 210 815 (vuonna 2011).
Alueyksikkö kattaa Kreikan toiseksi suurimman saaren Euboian sekä eräitä lähisaaria, kuten Skýros. Hallintoalueeseen kuuluu myös 395 neliökilometrin alue Manner-Kreikan puolella. Alueyksikkö perustettiin vuoden 2011 alussa Kallikrates-suunnitelman myötä ja se korvasi tuolloin lakkautetun Euboian prefektuurin (Νομός Εύβοιας, Nomós Évvias).
Kunnat

Alueyksikkö jakaantuu kahdeksaan kuntaan seuraavasti:
| Kartta |  | Kunta | Kuntakeskus | Väkiluku |
| --- | --- | --- | --- | --- |
|  | 1 | Chalkída | Chalkída | 102 223 |
|  | 2 | Dírfys-Messapía | Psachná | 18 800 |
|  | 3 | Erétria | Erétria | 13 053 |
|  | 4 | Istiaía-Aidipsós | Istiaía | 21 083 |
|  | 5 | Kárystos | Kárystos | 12 180 |
|  | 6 | Kými-Alivéri | Alivéri | 28 437 |
|  | 7 | Mantoúdi-Límni-Agía Ánna | Límni | 12 045 |
|  | 8 | Skýros | Skýros | 2 994 |
Aiheesta muualla

Wikimedia Commonsissa on kuvia tai muita tiedostoja aiheesta .
Περιφερειακή ενότητα Εύβοιας. Euboian alueyksikön kotisivu. (kreikaksi) (englanniksi)
Keski-Kreikan alue
| --- | --- |
Boiotian alueyksikkö:   Alíartos-Thespiés  Dístomo-Aráchova-Antíkyra  Livadeiá  Orchomenós  Tanágra  Thíva 
Euboian alueyksikkö:   Chalkída  Dírfys-Messapía  Erétria  Istiaía-Aidipsós  Kárystos  Kými-Alivéri  Mantoúdi-Límni-Agía Ánna  Skýros 
Evrytanían alueyksikkö:   Ágrafa  Karpenísi 
Fokiin alueyksikkö:   Delfoí  Dorída 
Fthiotiin alueyksikkö:   Amfíkleia-Eláteia  Domokós  Kaména Voúrla  Lamía  Lokroí  Makrakómi  Stylída
Eric Schmidt

| Eric Schmidt |
| --- | --- |

Henkilötiedot
Syntynyt: 27. huhtikuuta 1955 (ikä 69) Washington D.C., Yhdysvallat
Kansalaisuus:  Yhdysvallat
Vanhemmat:  Eleanor ja Wilson Schmidt
Lapset:  Sophie ja Allison
Aiheesta muualla
Kotisivu
Eric Schmidt (s. 27. huhtikuuta 1955 Washington D.C.) on yhdysvaltalainen ohjelmistokehittäjä ja yrittäjä. Hän toimi Googlen toimitusjohtajana vuosina 2001–2011 ja sen jälkeen vuoteen 2017 asti Googlen hallituksen puheenjohtajana.
Vuonna 2018 Forbes listasi Schmidtin maailman 106:ksi rikkaimmaksi ihmiseksi noin 14,5 miljardin dollarin omaisuudellaan. PC World on listannut hänet 50 kiinnostavimman ihmisen joukkoon webissä.
Elämä > Nuoruus

Schmidt syntyi 27. huhtikuuta 1955 Washington D.C.:ssä. Hän oli yksi perheensä kolmesta lapsesta. Hänen äidillään Eleanorilla oli tutkinto psykologiassa ja hänen isänsä Wilson oli kansainvälisen talouden professori. Schmidt kasvoi Blacksburgissa, Virginiassa. Schmidt opiskeli 1972 Yorktown High Schoolissa ja siirtyi opinnot suoritettuaan Princetonin yliopistoon, jossa aloitti arkkitehtuurin opinnot. Ne jäivät kuitenkin kesken ja Schmidt suoritti Princetonissa sähkötieteen kandidaatintutkinnon.
Elämä > Ura

Schmidt on suorittanut Kalifornian Berkeleyn yliopistossa maisterin ja tohtorintutkinnon tietojenkäsittelytieteissä sekä sähkötieteiden kandidaatintutkinnon Princetonin yliopistossa. Hänet palkattiin vuonna 1983 Sun Microsystemsille tekniikkajohtajaksi. Huhtikuussa 1997 Schmidth siirtyi Novellin pääjohtajaksi. Ennen Googlelle siirtymistä hän toimi näiden ammattien lisäksi Xeroxin Palo Alto Research Centerissä, Bell Laboratoriesilla ja Zilogilla.
Elämä > Ura > Googlella

Vuosien 2001 ja 2011 välillä Schmidt toimi Googlen pääjohtajana ja vuosina 2011–2017 Googlen hallituksen puheenjohtajana. Sen jälkeen vuoteen 2020 asti hän toimi Googlen hallituksen jäsenenä ja Googlen ja sen emoyhtiön Alphabetin teknisenä neuvonantajana. Viimeisetkin tehtävänsä Googlella hän jätti vuonna 2020.
Elämä > Yksityiselämä

1980 Schmidt avioitui Wendy Susan Boylen (myöhemmin Wendy Schmidt) kanssa. He saivat kaksi lasta. 2011 pari erosi.
Näkemyksiä

Schmidtin ennustuksen mukaan Internet jakautuu kahtia vuoteen 2028 mennessä Yhdysvaltojen ja Kiinan johtamiin puoliskoihin. Kiinan sensuuri ja Internetiin pääsyn kontrolli johtaa siihen että Kiina alkaa käyttää omaa versiota Internetistä.
Jäsenyyksiä

Yhdysvaltain presidentin tiede- ja tekniikka-asiantuntijoiden neuvosto
Ison-Britannian pääministerin asiantuntijaneuvosto
National Academy of Engineering (2006)
American Academy of Arts and Sciences (2007)
New America Foundationin hallitus
Institute for Advanced Studyn hallitus (2008)
Aiheesta muualla

Kuvia tai muita tiedostoja aiheesta Eric Schmidt Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Eric Schmidt
Käännös suomeksi
Fernando Filoni

Fernando Filoni vuonna 2019
Filoni saa Galatonen kaupungin kunniakansalaisuuden.
Fernando Filoni (s. 15. huhtikuuta 1946) on italialainen roomalaiskatolinen arkkipiispa ja kardinaali. Pappisvihkimyksensä hän sai vuonna 1970. Tammikuussa 2001 hänet nimitettiin apostoliseksi nuntiukseksi Irakiin ja Jordaniaan. Saman vuoden maaliskuussa hänet vihittiin piispaksi Volturnumin titulaariarkkipiispana. Vuonna 2006 hän siirtyi apostoliseksi nuntiukseksi Filippiineille.
Sittemmin Filoni on toiminut muun muassa Kansojen evankelisoinnin kongregaation prefektinä. Kardinaalin aseman hän sai 18. helmikuuta 2012.
Eteläiset Alpit

Lumihuippuiset Eteläiset Alpit myötäilevät Eteläsaaren läntistä rantalinjaa.
Eteläiset Alpit tai Uuden-Seelannin Alpit (engl. Southern Alps) on vuorijono Uuden-Seelannin Eteläsaaren länsiosassa. Vuoriston nimesi James Cook 23. maaliskuuta 1770. Vuoriston korkein vuori on Mount Cook, joka yltää 3 754 metrin korkeuteen. Se on myös koko Uuden-Seelannin korkein kohta. Vuoristossa on Mount Cookin lisäksi 16 muuta yli 3 000 metriä korkeaa huippua. Siellä on myös noin 360 jäätikköä, joista suurin on 27 kilometriä pitkä Tasmanin jäätikkö.
Aiheesta muualla

Kuvia tai muita tiedostoja aiheesta Eteläiset Alpit Wikimedia Commonsissa
Fernando Della Sala

| Henkilötiedot |
| --- | --- | --- | --- |
Koko nimi: Fernando Ariel Della Sala
Syntymäaika: 6. lokakuuta 1976 (ikä 48)
Syntymäpaikka: Villa del Dique, Córdoba, Argentiina
Pelipaikka: puolustava keskikenttäpelaaja
Pituus: 183 cm
Junioriseurat
: Club Almafuerte
: Rosario Central
Seurat
| Vuodet | Seura | O | (M) |
| 1997–2000 | Chacarita Juniors | 56 | (1) |
| 2000–2003 | FC Inter | 83 | (8) |
| Yhteensä | Yhteensä | 139 | (9) |
 Seurajoukkueuran tilastot kattavat vain kansalliset sarjat.
Fernando Ariel Della Sala (s. 6. lokakuuta 1976 Villa del Dique, Córdoba, Argentiina) on entinen argentiinalainen jalkapalloilija. Hän oli pelipaikaltaan puolustava keskikenttäpelaaja.
Della Sala aloitti jalkapallon Club Almafuertessa. Sieltä hän siirtyi suurseura Rosario Centralin organisaatioon, jossa pelasi vuoteen 1996 asti. Ammattilaisuransa Della Sala aloitti Argentiinan toiseksi korkeimmalla sarjatasolla pelanneen Chacarita Juniorsin riveissä 1997. Hän oli mukana nostamassa joukkuetta Argentiinan pääsarjaan kaudella 1998–1999. Pääsarjatasolla Della Sala sai kuitenkin vähän vastuuta ja esiintyi vain yhdeksässä ottelussa.
Sopimuksensa päätyttyä hän siirtyi Veikkausliigassa pelanneeseen FC Inter Turkuun. Della Sala onnistui ensimmäisellä puolikkaalla kaudellaan Suomessa hyvin, tehden viisi maalia kahdessatoista ottelussa. Hän pelasi seuraavat kolme vuotta Turussa avainroolissa keskikentällä. Yhteensä hän pelasi Veikkausliigassa 83 ottelua tehden kahdeksan maalia. Della Sala lopetti ammattilaisuransa kauden 2003 päätteeksi.
Della Sala oli mukana Japanissa pelatuissa alle 17-vuotiaiden maailmanmestaruuskilpailuissa vuonna 1993. Hän oli vaihtopelaajana kolmessa ottelussa, mutta ei päässyt kentälle.
Eurocom

| Eurocom |
| --- | --- |

Perustettu:  lokakuussa 1988
Lakkautettu:  joulukuussa 2012
Kotipaikka:   Derby
Toimiala:  videopeliteollisuus
Tuotteet:  videopelit
Infobox OKVirheellinen NIMI-arvo: 
Eurocom (myös nimellä Eurocom Developments ja Eurocom Entertainment Software) oli brittiläinen pelitalo, joka perustettiin vuonna 1988. Yritys työllisti yli 270 henkeä Derbyssä sijaitsevassa studiossa.
Yritys ilmoitti vähentävänsä väkeä marraskuussa 2012. Joulukuussa 2012 yritys ilmoitti lopun väen irtisanomisesta.
Videopelit > 1990-luku

Magician (NES)
James Bond Jr. (NES, SNES) (1991)
Lethal Weapon (NES, Game Boy) (1992)
Rodland (Game Boy) (1992)
Tesserae (PC, Game Boy, Game Gear) (1993)
Sensible Soccer (Game Gear) (1993)
Stone Protectors (SNES) (1994)
Dino Dini's Soccer (SNES) (1994)
Brutal: Paws of Fury (SNES) (1994)
Disney's The Jungle Book (Mega Drive/Genesis, SNES) (1994)
Family Feud (PC, 3DO, Mega Drive/Genesis) (1994)
Super Dropzone (SNES) (1994)
Earthworm Jim (Game Boy, Game Gear) (1995)
Super Street Fighter 2: Turbo (PC) (1995)
Spot Goes to Hollywood (Mega Drive/Genesis) (1995)
Mortal Kombat 3 (PlayStation, Saturn) (1996)
Ultimate Mortal Kombat 3 (PlayStation, Saturn) (1996)
Maui Mallard in Cold Shadow (SNES) (1996)
Cruis'n World (N64) (1997)
Disney's Hercules (PlayStation, PC) (1997)
War Gods (N64, PlayStation) (1997)
Duke Nukem 64 (N64) (1997)
Machine Hunter (PlayStation, PC) (1997)
Mortal Kombat 4 (N64, PlayStation, PC) (1998)
Disney's Tarzan (PlayStation, PC, N64) (1999)
Duke Nukem: Zero Hour (N64) (1999)
NBA Showtime NBA on NBC (N64, PlayStation) (1999)
Hydro Thunder (N64, Dreamcast, PC) (1999)
Mortal Kombat Gold (Dreamcast) (1999)
40 Winks (N64, PlayStation) (1999)
The New Addams Family Generator (Arcade) (1999)
Videopelit > 2000-luku

Who Wants To Be A Millionaire? (Game Boy Color) (2000)
Tigger's Honey Hunt (N64) (2000)
The World Is Not Enough (N64) (2000)
Crash Bash (PlayStation) (2000)
NBA Hoopz (PlayStation, PlayStation 2, Dreamcast) (2001)
Atlantis: The Lost Empire (Game Boy Color, PlayStation) (2001)
Crash Bandicoot: The Wrath of Cortex (Nintendo GameCube) Julkaisija. (2002)
Rugrats: I Gotta Go Party (Game Boy Advance) (2002)
James Bond 007: Nightfire (Nintendo GameCube, PlayStation 2, Xbox) (2002)
Harry Potter ja salaisuuksien kammio (Nintendo GameCube, PlayStation 2, Xbox, Game Boy Advance) (2002)
Buffy the Vampire Slayer: Chaos Bleeds (Nintendo GameCube, PlayStation 2, Xbox) (2003)
Sphinx and the Cursed Mummy (Nintendo GameCube, PlayStation 2, Xbox) (2003)
Athens 2004 (PlayStation 2) (2004)
Spyro: A Hero's Tail (Nintendo GameCube, PlayStation 2, Xbox) (2004)
Robots (PlayStation 2, Xbox, Nintendo GameCube, PC) (2005)
Predator: Concrete Jungle (PlayStation 2, Xbox) (2005)
Batman Begins (Nintendo GameCube, PlayStation 2, Xbox) (2005)
Ice Age 2: The Meltdown (Nintendo GameCube, PlayStation 2, Xbox, PC, Wii) (2006)
Pirates of the Caribbean: At World's End (Xbox360, PlayStation 3, Wii, PlayStation 2, PSP, PC) (2007)
Beijing 2008: The Official Game of the Olympic Games (PlayStation 3, Xbox 360, PC)  (2008)
The Mummy: Tomb of the Dragon Emperor (DS, PlayStation 2, Wii) (2008)
Quantum of Solace (PlayStation 2) (2008)
Ice Age: Dawn of the Dinosaurs (PlayStation 3, Xbox 360, Wii, PS2, PC) (2009)
G-Force (PlayStation 3, Xbox 360, Wii, PS2, PC) (2009)
Dead Space: Extraction (Wii) (2009)
Videopelit > 2010-luku

Vancouver 2010 (PlayStation 3, Xbox 360, PC) (2010)
Goldeneye 007 (Wii) 2010
Rio (PlayStation 3, Xbox 360, Wii) 2011
Disney Universe PlayStation 3, Xbox 360, Wii, PC) 2011
GoldenEye 007: Reloaded (PlayStation 3, Xbox 360) 2011
007 Legends (PlayStation 3, Xbox 360) 2012
Aiheesta muualla

Profiili MobyGamesissä (englanniksi)
Fernando DDI

| Mitalit> Maa:  Brasilia.Miesten beachfutis.MM-kilpailut  | Mitalit> Maa:  Brasilia.Miesten beachfutis.MM-kilpailut  | Mitalit> Maa:  Brasilia.Miesten beachfutis.MM-kilpailut  | Maa:  Brasilia> Miesten beachfutis. |
| --- | --- | --- | --- |
|  Pronssia | Tahiti 2013 |  |  |
Fernando Luiz de Oliveira Valença (s. 8. maaliskuuta 1981 Garanhuns) on brasilialainen beachfutispelaaja, joka edustaa Brasilian beachfutismaajoukkuetta ja venäläistä Lokomotiv Moskovaa. Pelipaikaltaan 182 senttimetriä pitkä ja 82 kilogrammaa painava Fernando DDI on puolustaja.
Fernando DDI on pelannut Brasilian paidassa kaksissa MM-kilpailuissa, vuosina 2013 ja 2015. Vuoden 2013 MM-kilpailuista Tahitilta hän saavutti pronssia.
Fernando DDI on pelannut venäläisessä Lokomotiv Moskovassa vuodesta 2014 alkaen. Sitä ennen hän on edustanut kotimaansa seurojen lisäksi portugalilaista Sporting CP:tä ja toista venäläisseuraa Krylja Sovetovia. Kotimaansa Corinthiansin kanssa Fernando DDI saavutti seurajoukkueiden maailmanmestaruuden vuonna 2013.
EuroCup Challenge

EuroCup Challenge oli vuosina 2003–2007 Euroopassa pelattu koripallosarja, johon osallistuivat FIBA Europen seurat. Joka vuosi turnauksen finalistit saivat osallistumisoikeuden seuraavan kauden EuroChallenge-turnaukseen, joka on nykyään kolmanneksi korkein kilpailu Europpassa Euroliigan ja ULEB Eurocupin jälkeen.
Loppuottelut

| Kausi | Mestari | Tulos | 2>  sija |
| --- | --- | --- | --- |
| 2003 |  Aris Thessaloniki BC | 84–83 |  Asseco Prokom Gdynia |
| 2004 |  Mitteldeutscher BC | 84–68 |  JDA Dijon |
| 2005 |  CSU Asesoft Ploieşti | 75–74 |  BC Lokomotiv Rostov |
| 2006 |  Ural Great Perm | 80–67 / 74 - 80 |  Khimik Yuzhny |
| 2007 |  TsSK VVS Samara | 101–81 / 83-85 |  Keravnos BC |
Aiheesta muualla

FIBA Europe (englanniksi)
Evankelisen Ylioppilasliiton Kuoro

Evankelisen Ylioppilasliiton Kuoro on suomalainen kuoro, jota johtaa Ahti Kuorokoski.
Diskografia

Löytyy lähde hyvä, (1979)
Jeesus-lapsen joululahjat, (1981)
Siionin kanteleen lauluja 4, (1984)
Siionin kanteleen lauluja 7, (1985)
Siionin kanteleen lauluja 12, (1987)
Siionin Kanteleen lauluja 15, (1989)
Siionin kanteleen lauluja 16, (1989)
Aiheesta muualla

Evankelisen Ylioppilasliiton Kuoron esitystuotanto Suomen äänitearkistossa (1901–1999)
Espanjan alle 21-vuotiaiden jalkapallomaajoukkue

Espanjan alle 21-vuotiaiden jalkapallomaajoukkue on Espanjan jalkapalloliiton hallinnoima kansallinen alle 21-vuotiaiden jalkapallojoukkue. Espanja on voittanut neljästi Euroopan-mestaruuskilpailut, vuosina 1986, 1998, 2011 ja 2013. Lisäksi joukkue on voittanut kahdesti hopeaa ja pronssia, muista maajoukkueista ainoastaan Italia on menestynyt paremmin.
Menestys arvokilpailuissa

Euroopan-mestaruuskilpailut
1978 – Karsiutui. Sijoittui 3:n joukkueen karsintalohkossa toiseksi
1980 – Karsiutui. Sijoittui 3:n joukkueen karsintalohkossa toiseksi
1982 – Puolivälierät
1984 – Hopeaa
1986 – Mestari
1988 – Puolivälierät
1990 – Puolivälierät
1992 – Karsiutui. Sijoittui 5:n joukkueen karsintalohkossa kolmanneksi
1994 – Pronssia
1996 – Hopeaa
1998 – Mestari
2000 – Pronssia
2002 – Karsiutui. Sijoittui 5:n joukkueen karsintalohkossa toiseksi. Hävisi karsintapudotuspelit Portugalille
2004 – Karsiutui. Sijoittui 5:n joukkueen karsintalohkossa ensimmäiseksi. Hävisi karsintapudotuspelit Ruotsille
2006 – Karsiutui. Sijoittui 6:n joukkueen karsintalohkossa kolmanneksi
2007 – Karsiutui. Sijoittui 3:n joukkueen karsintalohkossa ensimmäiseksi. Hävisi karsintapudotuspelit Italialle
2009 – 1. kierros
2011 – Mestari
2013 – Mestari
Pelaajat > Nykyinen joukkue

| 0 | 1 | 2 |
| --- | --- | --- |
|  Maalivahdit: 01 Kepa Arrizabalaga (Athletic Bilbao)  13 Rubén Blanco (Celta)  16 Pau López (Tottenham Hotspur) Puolustajat: 02 Héctor Bellerín (Arsenal)  03 José Luis Gayà (Valencia)  04 Jorge Meré (Sporting Gijón)  05 Jesús Vallejo (Eintracht Frankfurt)  17 Álvaro Odriozola (Real Sociedad)  19 Jonny Castro (Celta)  23 Diego González (Sevilla) |  |  Keskikenttäpelaajat: 06 Dani Ceballos (Real Betis)  08 Saúl Ñíguez (Atlético Madrid)  10 Denis Suárez (Barcelona)  11 Marco Asensio (Real Madrid)  14 Mikel Merino (Borussia Dortmund)  18 Mikel Oyarzabal (Real Sociedad)  20 Carlos Soler (Valencia)  21 Rodrigo Hernández (Villarreal)  22 Marcos Llorente (Alavés) Hyökkääjät: 07 Gerard Deulofeu (Everton)  09 Borja Mayoral (Wolfsburg)  12 Sandro Ramírez (Málaga)  15 Iñaki Williams (Athletic Bilbao) |
Pelaajat > Eniten otteluita

| Sija | Pelaaja | Joukkue | Vuodet | Ottelut |
| --- | --- | --- | --- | --- |
| 1 | Gerard Deulofeu | Barcelona, Everton, Sevilla, Milan | 2012–  | 34 |
| 2 | Iker Muniain | Athletic Bilbao | 2011–2014 | 31 |
| 3 | David de Gea | Atlético Madrid, Manchester United | 2009–2013 | 27 |
|   | Santiago Denia | Albacete, Atlético Madrid | 1992–1996 | 27 |
| 5 | Diego Capel | Sevilla | 2007–2011 | 25 |
|   | Xavi | Barcelona | 1998–2001 | 25 |
| 7 | Óscar García | Barcelona, Albacete | 1992–1996 | 24 |
|   | Javi Martínez | Athletic Bilbao | 2007–2011 | 24 |
|   | Óliver Torres | Atlético Madrid, Porto | 2013–  | 24 |
| 10 | Saúl Ñíguez | Rayo Vallecano, Atlético Madrid | 2013–  | 23 |

Huomio: Joukkueet, joita pelaaja on edustanut alle 21-vuotiaiden maajoukkueessa pelaamanaan aikana.
Pelaajat > Eniten maaleja

| Sija | Pelaaja | Joukkueet | Vuodet | Maalit |
| --- | --- | --- | --- | --- |
| 1 | Gerard Deulofeu | Barcelona, Everton, Sevilla, Milan | 2012–  | 17 |
| 2 | Rodrigo | Benfica | 2011–2013 | 15 |
| 3 | Álvaro Morata | Real Madrid, Juventus | 2013–2014 | 13 |
| 4 | Óscar García | Barcelona, Albacete | 1992–1996 | 12 |
| 5 | Isco | Málaga, Real Madrid | 2011–2014 | 10 |
|   | Munir El Haddadi | Barcelona | 2014–  | 10 |
| 7 | Pablo Couñago | Recreativo, Celta Vigo, Ipswich Town | 1999–2001 | 9 |
|   | Adrián López | Deportivo La Coruña, Atlético Madrid | 2007–2011 | 9 |
| 9 | Julen Guerrero | Athletic Bilbao | 1992–1994 | 8 |
|   | Raúl | Real Madrid | 1995–1996 | 8 |
|   | Jonathan Soriano | Espanyol | 2005 | 8 |

Huomio: Joukkueet, joita pelaaja on edustanut alle 21-vuotiaiden maajoukkueessa pelaamanaan aikana.
Entisiä päävalmentajia

Luis de la Fuente (2018-2022)
Julen Lopetegui (2012–2014)
Luis Milla (2010–2012)
Juan Ramón López Caro (2008–2010)
Iñaki Sáez (1996–2002, 2004–2008)
Luis Suárez Miramontes (1980–1982)
Aiheesta muualla

Espanjan kuninkaallinen jalkapalloliitto (espanjaksi)
Espanjan alle 21-vuotiaiden maajoukkue Soccer-Spain -sivustolla (englanniksi)
Espanjan jalkapallo
Lajiliitto: Espanjan jalkapalloliitto

Sarjat: Primera División | Naisten mestaruussarja | Segunda División | Primera División RFEF | Segunda División RFEF | Tercera División RFEF | Espanjan jalkapallon aluesarjat 

Cup-kilpailut: Copa del Rey | Copa de la Reina (Espanjan naisten cup) 

Maajoukkueet: Espanjan maajoukkue | Espanjan naisten maajoukkue | Alle 21-vuotiaiden maajoukkue
Finnsound

| Finnsound Oy |
| --- | --- |
Yritysmuoto:  osakeyhtiö
Toimitusjohtaja:  Aarno Raninen
Toimiala:  musiikki
Tuotteet:  musiikki
Infobox OKVirheellinen NIMI-arvo: 
Finnsound Oy oli Aarno Ranisen perustama levy-yhtiö, joka julkaisi äänitteitä. Levy-yhtiön toiminta loppui 1989.
Levyttäneitä artisteja oli mm. Erkki Liikanen, Aarno Raninen, Seija Simola, Reijo Lehtovirta ja Juha Vainio.
Levymerkit

Finnsound
Euroopan murhattujen juutalaisten muistomerkki

Muistomerkki etelästä nähtynä.
Euroopan murhattujen juutalaisten muistomerkki (saks. Denkmal für die ermordeten Juden Europas, tunnetaan myös nimellä Holokaustimuistomerkki, Holocaust-Mahnmal) on suuri juutalaisten kansanmurhalle omistettu muistomerkki Berliinin keskustassa. Muistomerkki muodostuu 2 711:stä betonisesta paadesta, jotka on sijoiteltu kahden hehtaarin alueelle. Muistomerkki kattaa kokonaisen korttelin ja sijaitsee vain hieman Brandenburgin portilta etelään. Muistomerkin on suunnitellut arkkitehti Peter Eisenman, ja se toteutettiin vuosina 2003–2005 pitkän suunnittelun jälkeen.
Muistomerkin kuvaus

Betonipaadet ovat kaikki täsmälleen 2,38 metriä pitkiä ja 0,95 metriä leveitä, mutta niiden korkeus vaihtelee 0,5 metristä aina 4,7 metriin. Ne sijaitsevat epätasaisessa maastossa ja muodostavat ikään kuin valtavan labyrintin vailla keskipistettä. Alueen kaakkoisreunalle on sijoitettu maanalaiseen halliin juutalaisten joukkotuhosta kertova näyttely. Itse muistomerkin alueella saa liikkua vapaasti ympäri vuorokauden. Muistomerkin sijainti on historiallisesti hyvin latautunut. Adolf Hitlerin kuolinpaikka Führerbunker sijaitsi vain kivenheiton päässä tältä paikalta, ja kylmän sodan aikana se oli Berliinin muurin halkomaa kuolemanvyöhykettä.